**Karstulan perusopetuksen Kriisisuunnitelma 2016**

****

****

**1 Johdanto**

Kriisisuunnitelmalla tarkoitetaan varautumista koko yhteisöä tai sen jäseniä koskettaviin äkillisiin tilanteisiin. Ihmisen elämään liittyy monenlaisia kriisejä, osa on kasvuun ja kehitykseen liittyviä (esim. murrosikä ja itsenäistymien), mutta myös äkillisiä tilanteita, jotka aiheuttavat traumaattisen kriisin. Tyypillisiä tällaisia kriisitilanteita ovat äkkikuolemat, väkivallanteot, läheltäpiti tilanteet, erilaiset onnettomuudet kuten liikenneonnettomuudet ja tulipalot. Ihmiset reagoivat kriisitilanteisiin eri tavoin; sokkivaiheessa osa ihmisistä lamaantuu toimintakyvyttömiksi, osa ahdistuu ja jotkut joutuvat pakokauhun valtaan. Traumaattinen kriisi aiheuttaa lähes jokaiselle psyykkisiä jälkireaktioita, vaikka fyysistä vammaa ei syntyisikään.

Koulussamme on kriisivalmiusryhmä, joka kriisin ilmettyä suunnittelee miten tilanteessa toimitaan. Kriisivalmiusryhmä kerää tapahtuneesta tietoa ja päättää, mitä tehdään.

**2 Karstulan perusopetuksen kriisivalmiusryhmä**

Koulussamme on kriisivalmiusryhmä, joka kriisin ilmettyä suunnittelee miten tilanteessa toimitaan. Kriisivalmiusryhmä kerää tapahtuneesta tietoa ja päättää, mitä tehdään. Kriisityön käytännön toteutus on kaikkien koulun aikuisten tehtävä. Henkilö, joka on saanut tiedon tapahtuneesta, tiedottaa ensimmäisenä rehtorille tai jollekin kriisivalmiusryhmän jäsenelle. Rehtorille tulisi kertoa: ketä tapaus koskee, mitä on tapahtunut ja mitä tapahtumasta tiedetään. Rehtori kutsuu koolle kriisivalmiusryhmän.

rehtori Jaana Talja 044-4596661

Ulla Saastamoinen 044-4596662

Päivi Muhonen 044-4598904

Hanna-Maija Laitinen 044-4596529

Heli Paloranta 044-4596552

Riitta Lähdemäki 044-4596527

Henna Alanen 044-4596678

Sonja Reini 044-7114511

Kriisitilanteissa tärkeitä auttajia ovat mm.

poliisi

palo- ja pelastustoimi

terveyskeskus

lastensuojelu

lasten-ja nuorisopsykiatria

sosiaalitoimi

seurakunta

1. **Tärkeitä puhelinnumeroita**

Yleinen hätänumero 112

Poliisi 112

Myrkytyskeskus 09-471977

Karstulan terveysasema 040-1578919

Saarijärven terveysasema 044-4598500

Jyväskylän keskussairaala 0100-84884

Koulupsykologi 044-7114511

Koulukuraattori 044-4596678

Kouluterveydenhoitaja 044-4598904

Lasten ja nuorten puhelin 116111

Sosiaalipäivystys 112

Sosiaalityöntekijä 044-4596648, 044-4597012

Perheneuvola 044-4598337

Nuorisopsykiatrian poliklinikka 014-2692001

Lastenpsykiatrian poliklinikka 014-2692018

Karstulan seurakunta, nuorisotyöntekijä 0405864130

kirkkoherra 040-5155991

1. **Toimintamaleja erilaisissa kriisitilanteissa**

Kriisityöskentelyn keskeisenä sisältönä on vaikeiden asioiden kohtaaminen elämään kuuluvina tapahtumina sekä tuetaan ymmärtämään ihmisten käyttäytymistä epänormaalissa tilanteessa. Traumaattisen kriisin kohtaaminen merkitsee sisäisen psyykkisen perusturvallisuuden järkkymistä. Tällöin tarvitaan tukea ja turvaa kriisin käsittelyn aloittamiseen ja elämän tasapainon saavuttamiseen.

* 1. **Oppilaan kuolema**
* oppilaan kuolemasta ilmoittaa perheelle pappi, poliisi tai sairaala
* koulussa tiedon saanut henkilö informoi rehtoria
* rehtori tiedottaa henkilökunnalle
* luokanopettaja/luokanvalvoja neuvottelee kriisivalmiusryhmän kanssa kuka on perheen kontaktihenkilö
* perheen toivomuksia koteihin tiedottamisesta ja koulun toimintatavoista kunnioitetaan
* keskustelu luokissa oppilaiden ikätason mukaisesti (tunteiden ilmaisussa apuna esim. piirtäminen, laulaminen)
* muistaminen ja surunvalittelu yhteisellä adressilla
* suruliputus
* hiljainen koulun salissa tai luokissa (valokuva ja kynttilä hetkessä mukana)
* sovitaan perheen kanssa surunvalittelukäynnistä kotiin ja osallistumisesta hautajaisiin
* oppilaille annetaan mahdollisuus keskustella asiasta aikuisen kanssa
* henkilökunnalle annetaan mahdollisuus käsitellä asiaa
* koulun aikuiset seuraavat oppilaiden reaktioita tapahtuneen jälkeen
* kriisivalmiusryhmä hankkii tarvittaessa ulkopuolista apua

**4.2. Opettajan tai muun koulun henkilökuntaan kuuluvan kuolema**

* rehtori informoi tapahtuneesta koko koulua
* keskustelu luokissa oppilaiden ikätason mukaisesti
* hiljainen hetki aulassa (valokuva ja kynttilä mukana hetkessä)
* suruliputuksesta
* muistaminen ja surunvalittelu yhteisellä adressilla
* sovitaan lähiomaisten kanssa surunvalittelukäynnistä kotiin ja osallistumisesta hautajaisiin – kunnioitetaan lähiomaisten toiveita ja tapaa surra
* kriisivalmiusryhmä hankkii tarvittaessa ulkopuolista apua
* oppilaille annetaan mahdollisuus keskustella asiasta aikuisen kanssa
* henkilökunnalle annetaan mahdollisuus käsitellä asiaa
* mikäli kuolema tapahtuu loma-aikana, pidetään yhteinen hiljainen hetki jälkikäteen
* koulun aikuiset seuraavat oppilaiden reaktioita tapahtuneen jälkeen
  1. **Oppilaan lähiomaisen kuolema**
* tieto rehtorille, joka tiedottaa kriisivalmiusryhmää
* tieto oppilasta opettaville opettajille
* kotoa lupa kertoa asiasta muulle luokalle
* osanotto oppilaan suruun esim. kortilla, piirustuksilla
* opettaja valmistelee oppilaat vastaanottamaan kyseisen oppilaan tämän tullessa kouluun – kriisivalmiusryhmä auttaa ja on mukana
* oppilaille annetaan mahdollisuus keskustella aikuisen kanssa
  1. **Oppilaan vakava sairaus**
* kysytään huoltajilta lupa kertoa luokan oppilaille ja muulle henkilökunnalle
* sovi huoltajan kanssa, mitä kerrotaan oppilaille
* keskustelua sairaan, hänen ystäväpiirinsä ja luokan kanssa
* kouluterveydenhoitaja välittää toimintaohjeet sairaskohtausten varalta
* lasten ja nuorten toiminnallisuuden ja myötätunnon (empatia) kanavoiminen sairaan hyväksi
* oppilaille mahdollisuus keskustella asiasta aikuisen kanssa
* rohkaistaan pitämään yhteyttä sairastuneeseen oppilaaseen
  1. **Kiusaamistilanteet**
* Tehdään selväksi, että kiusaamista ei hyväksytä meidän koulussa. Koulussamme toteutetaan Kiva-koulu menetelmää. Ohjelmaan kuuluu Kivakoulu oppitunnit 1. ja 4.luokille.
* Koko henkilökunta on velvollinen puuttumaan kiusaamistapauksiin
* Jokaiseen kiusaamistapaukseen puututaan välittömästi keskustellen osapuolten kanssa yksin ja yhdessä
* Asiasta ilmoitetaan kotiin
* Jos kiusaaminen on toistuvaa, tilanne viedään Kiva-tiimiin. Koulussamme on Kiva-tiimi, joka hoitaa esiintulleet kiusaamistapaukset toimintamallinmukaisesti. Vaikeimmat kiusaamistapaukset tiimi ohjaa koulukuraattorille.
* Oppilaita pyydetään havainnoimaan kiusaamisia (tukioppilaat erityisesti)
  1. **Itsemurhan uhka**
* tieto kriisivalmiusryhmälle
* puhu oppilaan kanssa; kysy, onko itsetuhoisia ajatuksia?
* älä jätä yksin
* tarjoudu pohtimaan yhdessä ongelmaa, älä yritä ratkaista sitä; kuuntele, älä vähättele tai tuomitse
* ongelma, jonka vuoksi oppilas on valmis tekemään itsemurhan, ei voi olla hetkessä ratkaistavissa
* ota yhteys kotiin ja tarvittaessa ensiapuun, joka arvioi oppilaan välittömän avun tarpeen oppilashuollollinen tuki
  1. **Itsemurha**
* tieto rehtorille, joka tiedottaa koulun henkilökuntaa ja kriisiryhmää
* tieto oppilaille: perheeltä lupa kertoa tosiasiat, jotta perättömät huhut estettäisiin – kodin kanssa sovitaan, miten toimitaan ja asiaa käsitellään
* tiedote mahdollisista reaktioista ainakin oman luokan koteihin
* henkilökunnalle annetaan mahdollisuus asian käsittelyyn
* erityinen tuki ja seuranta silminnäkijöille ja lähimmille ystäville
* keskustelut luokissa
* oppilaille annetaan mahdollisuus keskustella aikuisen kanssa
* muistaminen koulussa ja luokassa
* asian käsittely on äärimmäisen tärkeää, koska itsemurha nostaa esiin kysymyksiä ja voimakasta syyllisyyttä
  1. **Väkivaltatilanne koululla**

**4.8.1 väkivaltainen oppilas**

* toimi - älä käänny pois tilanteesta
* kehota lopettamaan väkivalta
* estä väkivallan jatkuminen, hae mahdollisuuksien mukaan apua koulun muilta työntekijöiltä
* älä arkaile pyytää poliisia ja ambulanssia paikalle
* tiedota opettajalle ja rehtorille
* tarvittaessa rehtori kokoaa kriisivalmius-/oppilashuoltoryhmän, joka järjestää kriisiapua
* ota yhteys oppilaan huoltajiin ja pyydä, että he hakevat oppilaan
* tarvittaessa poista oppilas luokasta, pyydä paikalle toinen aikuinen. Huolehdi myös valvonnasta luokasta poistamisen jälkeen
* tarvittaessa rehtori evää oppilaalta koulunkäyntioikeuden loppupäiväksi tai pidemmäksi ajaksi
* tilanteessa mukana ollut aikuinen kirjoittaa muistion tapahtumista
* hankitaan lääkärintodistus ja tehdään rikosilmoitus tai lastensuojeluilmoitu

**4.8.2 väkivaltainen aikuinen koulussa**

* suojaa oppilaat esimerkiksi lukitsemalla ovi tai ohjaamalla heidät turvalliseen tilaan myös välitunneilta
* tiedota rehtoria, joka tiedottaa muita koulussa olevia kuulutuksella
* yhteys poliisiin
  1. **Uhkaustilanne koululla**
* soita 112
* luokkien tyhjennys poistumisohjeiden mukaan kokoontumispaikoille tai kirkkoon
* päätetään koulupäivän keskeyttämisestä tai jatkamisesta rehtorin tai vararehtorin toimesta
* jos oppilaat lähetetään kotiin, tiedottavat luokanvalvojat ja luokanopettajat jokaisen oppilaan huoltajia tapahtuneesta erikseen
* rehtori päättää voiko oppilaat lähettää kotiin itsenäisesti vai pitääkö huoltajan tulla hakemaan lapsensa
* väkivalta tilanteen jälkeen oppilaat kootaan luokkiin, liikuntasaliin tai kirkkoon rehtorin tai viranomaisten ohjeen mukaan, jolloin annetaan yhteiset ohjeet
* tiedotuksen medialle antaa vain rehtori, sivistysjohtaja tai kunnan johtoryhmä
  1. **Onnettomuus koululla**
* huolehditaan oppilaat mahdollisimman nopeasti pois tapahtumapaikalta pelastussuunnitelman ohjeiden mukaisesti
* huolehditaan onnettomuudessa mukana olleiden kriisiavun toteuttamisesta oman kriisivalmiusryhmän avulla, tarvittaessa pyydetään ulkopuolista apua
* tiedotetaan faktat koulun oppilaille ja henkilökunnalle, jotta vältyttäisiin vääriltä huhuilta
* tilanteessa mukana olleiden kanssa keskustellaan onnettomuuden tapahtumista
* koulu tiedottaa oppilaiden vanhemmille tapahtuneesta
  1. **Vakava paikallinen, valtakunnallinen tai ulkomailla tapahtuva onnettomuus tai kriisi**
* kriisivalmiusryhmä kartoittaa tilanteen ja sopii toimenpiteet
* toimintatavassa otetaan huomioon valtakunnallinen ohjeistus
* toimenpiteitä voivat olla keskustelu tilanteesta tai hiljainen hetki
* tarvittaessa annetaan mahdollisuus keskustella asiasta aikuisen kanssa
  1. **Oppilas tavataan päihtyneenä koululla**
* otetaan yhteys huoltajaan ja pyydetään noutamaan lapsi kotiin
* ilmoitetaan sosiaaliviranomaiselle (lastensuojeluilmoitus)
* jos oppilaan tila huono, tilataan ambulanssi, jos aiheuttaa vakavia häiriöitä tai vaaratilanteita, soitetaan poliisi paikalle

**4.13 Perheessä tapahtuva väkivalta ja/ tai seksuaalinen hyväksikäyttö**

* otetaan yhteys poliisiin ja sosiaalityöntekijään (lastensuojeluilmoitus)
* lisäohjeita löydät tästä osoitteesta:

<http://koskeverkko.fi/wp-content/uploads/2014/10/SERI-toimintaohje-2014.pdf>

1. **Tiedottaminen kriisitilanteissa**

Tiedottamisesta ja toimittajien kysymyksiin vastaamisesta vastaa ainoastaan rehtori. Näin voimme suojata shokkitilassa olevia oppilaita ja työntekijöitä tiedotusvälineiden kysymyksiltä. Rehtori asettaa myös rajat lehdistön tulemiselle koulun alueelle. Opettajakuntaa ja muuta koulun henkilökuntaa informoidaan tapahtuneesta järjestämällä yhteinen kokoontuminen. Opettajat saavat ohjeita asian käsittelystä luokissa - huhujen ehkäiseminen, oikeat tiedot. Koteja tiedotetaan tapahtuneesta ja siitä, miten tapahtunutta käsitellään koulussa.

1. **Kriisitilanteiden myöhempi jälkihoito ja arviointi**

Jotkut henkilöt saattavat oireilla vielä useamman vuoden kuluttua tapahtuneesta. Kriisivalmiusryhmän tulee varautua näihinkin tilanteisiin. Tarvittaessa apua voivat antaa myös oman kunnan terveys- ja sosiaalipalvelut ja seurakunta. On tärkeää, että myös kriisivalmiusryhmän jäsenten jaksamisesta ja tuen saamisesta huolehditaan. Kriisitilanteen jälkeen kriisivalmiusryhmän tulisi arvioida kriisitoimintamallin toimivuutta ja tehdä siihen tarvittavat muutokset.

1. **Hätäensiapu**

Hätäensiavulla tarkoitetaan henkeä pelastavaa ensiapua. Hätäensiaputoimenpiteillä pyritään turvaamaan loukkaantuneen hengitys ja verenkierto sekä estämään hänen tilansa huononeminen ammattiavun tuloon saakka.

Ensiavun viivästymisestä aiheutunutta vahinkoa on vaikea korjata, siksi ensimmäiset minuutit ovat ratkaisevia. Hätäensiaputoimenpiteet ovat samanlaiset sairaskohtauksessa ja tapaturmassa.

**Hätäensiaputoimenpiteisiin kuuluvat:**

**1. Sairastuneen tai loukkaantuneen tilan selvittäminen**

Selvitä sairastuneen tai loukkaantuneen tila. Jos loukkaantuneita on useita, aloita hiljaisimmasta.

Onko autettava herätettävissä? Puhuttele ja ravistele.

Jos autettava ei herää, soita 112.

Hengittääkö autettava? Kokeile, tunnetko ilmavirran kämmenselkääsi vasten. Voit nostaa loukkaantuneen leukaa ylöspäin varmistaaksesi vapaat hengitystiet.

Jos autettava hengittää, käännä hänet kylkiasentoon.

**2. Ensiapu hengityksen ja verenkierron turvaamiseksi**

Jos hengitys ei ole riittävää, aloita painelu- ja puhalluselvytys.

Huom! Jos kyseessä on lapsi, aloita viidestä puhalluksesta.

**Paineluelvytys:**

* Aseta toisen kämmenen tyvi rintalastan keskelle ja toinen käsi kädenselän päälle
* Paina 30 kertaa käsivarret suorina niin, että rintakehä painuu 4-5 cm ( n.100 painelua/min.)

**Puhalluselvytys:**

* Kohota leuka ylös, taivuta päätä taaksepäin sekä sulje sieraimet peukalolla ja etusormella
* Paina huulesi potilaan suulle ja puhalla kaksi rauhallista puhallusta keuhkoihin (niin että rintakehä nousee)
* Jos henkilö ei kahden onnistuneen puhalluksen jälkeen herää tai hengitä normaalisti, jatka painelu-   
  puhalluselvytystä rytmillä 30 painallusta – 2 puhallusta

**Tyrehdytä verenvuodot.**

**Yritä ehkäistä sokin syntyminen rauhoittelemalla ja pitämällä lämpimänä**